ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....นายเซเว่น
...l...หลังจากที่คณะกรรมการนโยบายการเงิน (กนง.) ปรับดอกเบี้ยนโยบายเป็น 2% ต่อปี เพื่อสกัดเงินเฟ้อ ต่อไปก็ต้องจับตา ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) จะกัดฟันสู้ค่าบาทแข็งได้นานแค่ไหน ถึงจะยอมยกธงลงดาบออกมาตรการควบคุมเงินทุนไหลเข้า
...l...จักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) ที่นั่งควบประธานกรรมการบริษัท ไปรษณีย์ไทย ถือว่าทำผลงานเข้าตา กรณ์ จาติกวณิช รมว.คลัง อย่างมาก ที่ดันโครงการตั้งแบงก์ไปรษณีย์ได้รวดเร็วยังกะขับขี่รถสูตร 1 เห็นทีการโยกย้ายครั้งใหม่เก้าอี้ สบน.จะเล็กเกินไปเสียแล้ว 555
...l...ด้าน วรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.) ทำงานได้ไม่ถึงเดือน ก็ต้องมาร่วมงานกับ รมว.คลัง ในโครงการดนตรีสร้างบ้าน ถือเป็นโอกาสที่จะโชว์ฝีมือวิสัยทัศน์ว่าจะเข้าตา รมว.คลัง ขนาดไหน
...l...ถึงแม้ว่า ดวงพร อาภาศิลป์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) จะโชว์ฝีมือทำกำไร บตท. ได้ถึง 2 ปี แต่ก็ยังไม่วายไม่หายคิดถึงประธานกรรมการ บตท. คนเก่าอย่าง นริศ ชัยสูตร ผู้อำนวยการสำนักงานเศรษฐกิจการคลัง (สศค.) ถึงขนาดกระซิบเข้าหู รมว.คลัง ว่า ตำแหน่งประธาน บตท. ต้องเป็นผู้อำนวยการ สศค.โดยตำแหน่งถึงจะเป็นของจริง
...l...หลังจากออกมาแพลมเรื่องการแก้กฎหมายสินบนและรางวัลนำจับ ทำให้งานเข้า ประสงค์ พูนธเนศ อธิบดีกรมศุลกากร เพราะทั้งข้าราชการและสายลับต่างงอนอธิบดีกรมศุลกากรกันเป็นแถว เห็นทีงานนี้ต้องยอมขัดใจน้องๆ เพราะต้องทำเพื่อชาติ